கேள்வி: விக்கிரம சோழன் உலா குறித்து விரிவாக சொல்லுங்கள்.
பதில்: விக்கிரம சோழன் உலா, உலா (இலக்கியம்) என்னும் சிற்றிலக்கியம் வகையைச் சேர்ந்த ஒரு நூலாகும். மூன்று சோழர் மன்னர்களின் அவையில் அவைக்களப் புலவராக இருந்த ஒட்டக்கூத்தர் என்பார் இந்நூலை இயற்றினார். இவர் விக்கிரம சோழன் உலாவுடன், குலோத்துங்க சோழன் உலா, இராசராசன் உலா என்பவற்றையும் சேர்த்து மூவருலா எனப்படும் மூன்று உலா நூல்களை இயற்றியிருப்பினும், விக்கிரம சோழன் உலாவே அவற்றுள் மிகச் சிறந்ததாகக் கருதப்படுகின்றது. இந்நூல் 12 ஆம் நூற்றாண்டில் இயற்றப்பட்டது.